张贵妃薨，治丧越式，判寺王洙命吏以印纸行文书，不令同僚知。充移开封治吏罪，忤执政意，出知高邮军。还为群牧判官、开封府推官，历知陕州，京西、淮南、河东转运使。宋英宗立，数问吴充在哪里，会入觐，语其为吴王宫教授时事，嘉劳之。寻权盐铁副使。熙宁元年，知制诰。宋神宗谕以任用意，曰：「先帝知卿久矣。遂同知谏院。言：「士大夫亲没，或藁殡数十年，伤败风化，宜限期使葬。」诏着为令。河北水灾、地震，为安抚使。使还，王安石参知政事，充子安持，其婿也，引嫌解谏职，知审刑院，权三司使，为翰林学士。熙宁三年，拜枢密副使。